armvectores/hy_wikipedia_2023 huggingface dataset:
NGC 762

NGC 762 (այլ նշանակումներ՝ MCG -1-6-6, MK 1012, IRAS01544-0538, PGC 7322), ձողիկով պարուրաձև գալակտիկա (SBa) Կետի համաստեղությունում։
Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։
Գալակտիկայում նկատվում է ուլտրամանուշակագույն ճառագայթման ավելացում, ուստի այն դասակարգվում է որպես Մարգարյան գալակտիկա։
1988 թվականին գալակտիկայում հայտնաբերվեց գերնոր աստղի պայթյուն, որը ստացավ SN1988ab անվանումը։ Գերնոր աստղն հայտնաբերվել է 1988 թվականի դեկտեմբերի 4-ին 15,6m փայլով (R ֆիլտրով), առավելագույնից հետո։ Այն գտնվում էր գալակտիկայի միջուկից 33" արևմուտք և 5" դեպի հյուսիս՝ պարուրաձև թևի արտաքին եզրին։


== Ծանոթագրություններ ==


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 762
Ղալղինա

Ղալղինա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գարեգին Թիրյաքյան

Գարեգին Թիրյաքյան (? - 1915), հայ դեղագործ։


== Կենսագրություն ==
Ունեցել է բարձրագույն դեղագործական կրթություն։ Եղել է դեղագործ։ Ապրել և աշխատել է Եդեսիայում (Ուրֆա)։ 1898 թվականին Եդեսիայի հիվանդանոցի գլխավոր բժիշկ նշանակված շվեյ­ցա­րա­ցի բժիշկ Հերման Քրիստի օրոք եղել է այդ հիվանդանոցի դեղագործը։ 1915 թվականին՝ Մեծ Եղեռնի օրերին, թուրքերը գիշերով եկել են նրա տուն և տարել անհայտ ուղղությամբ։ Այլևս չի վերադարձել։
Թոռը՝ Մովսես Թիրյաքյանը, 1908 թ. ծնվել է Եդեսիայում։ Եղեռնի օրերին Մովսեսի մայրը՝ Վարդենին, համոզված լինելով, որ զավակները իր հետ գաղթի ճամփան բռնելով անպայման կզոհվեն, 7-ամյա տղային հանձնել է Ամուտա գյուղի բնակիչ քուրդ Համո-Պրրո ընտանիքին, իսկ դստերը՝ մի այլ քուրդ ընտանիքի։ Մովսեսը քուրդ ընտանիքում դառնում է Մուսա Իբրահիմ և ապրում ախոռում։ Մովսեսը հետագայում մեծանում է որպես քուրդ, սակայն նրա զավակները իմանում են իրենց հոր հայ լինելու մասին։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Աբէլեան Գէորգ (Ճորճ), Ցկեանս Նահատակութիւն 2, Աղբարի’կ, Ափիկ Մը Ջո’ւր…, «Սա­վա» թիվ 6, Պէյրութ, 2010, 460 էջ։
Իսկահատեան Հարութիւն, Վկայարան Հայկական Ցեղասպանութեան, Գիրք Բ., Պէյրութ, 2011, 352 էջ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գոթիք (գետակ)

Գոթիք, գետակ Ճորոխի ավազանում, Բարդուզ գետի վտակ Փերթուզի օժանդակը։


== Ծանոթագրություններ ==
Յուրի Վոլինցև

Յուրի Վիտալևիչ Վոլինցև (ռուս.՝ Ю́рий Вита́льевич Волы́нцев, ապրիլի 28, 1932(1932-04-28), Լենինգրադ, ՌԽՖՍՀ, ԽՍՀՄ - օգոստոսի 9, 1999(1999-08-09), Մոսկվա, Ռուսաստան), խորհրդային և ռուսական թատրոնի ու կինոյի դերասան, հնչյունավորող, ՌԽՖՍՀ ժողովրդական արտիստ (1984), Ռուսաստանի պետական մրցանակի դափնեկիր (1994)՝ Ե․ Վախթանգովի անվան թատրոնի «Անմեղ մեղավորները» ներկայացման համար։ 


== Կենսագրություն ==
Յուրի Վոլինցևը ծնվել է 1932 թվականի ապրիլի 28-ին Լենինգրադ քաղաքում։ Սովորել է Բ․ Շչուկինի անվան թատերական ուսումնարանում (Իոսիֆ Ռապոպորտի արվեստանոց)։ Կուրսընկերներն են եղել Վիկտորյա Լեպկոն, Վերա Մայորովան, Անդրեյ Միրոնովը։
1962 թվականին ուսումնարանն ավարտելուց հետո ընդգրկվել է Ե․ Վախթանգովի անվան թատրոնի թատերախմբում։ Հնչյունավորել է մի շարք մուլտֆիլմերի հերոսների, կինոյում նկարահանվել է հիմնականում դրվագներում։ Խորհրդային հանդիսատեսին հայտնի է Պան մարզիկի դերով «13 աթոռ» գինետունը» երգիծական հեռուստասերիալում։ 
Հնչյունավորել է Դիսնեյի մուլտֆիլմերի հերոսների՝ Դաքուորթին՝ «Բադային պատմություններ»-ում, Դոն Կարնաժին՝ «TaleSpin»-ում և Զիգզագ ՄակԿրյակին՝ «Բադային պատմություններ»-ում ու «Սև թիկնոց»-ում։ 
Մահացել է 1999 թվականի օգոստոսի 9-ին Մոսկվայում՝ քնած ժամանակ, սուր սրտային անբավարարությունից։ Հրաժեշտի արարողությունը կայացել է 1999 թվականի օգոստոսի 12-ին Ե․ Վախթանգովի անվան թատրոնի ճեմասրահում։ Թաղված է Խովանսկոյե գերեզմանատանը (կենտրոնական հատված, հողակտոր № 45ժ)։


=== Ընտանիք ===
Դուստրը՝ Քսենիա Ստրիժը (ծնվ․ 1967 թ․), ռադիո և հեռուստահաղորդավար է։


== Մրցանակներ և պարգևներ ==
Պատվո շքանշան (դեկտեմբերի 11, 1996)՝ պետությանը մատուցած ծառայությունների, ժողովուրդների միջև բարեկամության և համագործակցության ամրապնդման գործում ունեցած մեծ ավանդի և մշակույթի ու արվեստի ոլորտում բազմամյա բեղուն գործունեության համար
Ռուսաստանի Դաշնության պետական մրցանակի դափնեկիր (մայիսի 29, 1995)
ՌԽՖՍՀ վաստակավոր արտիստ (նոյեմբերի 11, 1971)
Լեհաստանի Ժողովրդական Հանրապետության մշակույթի վաստակավոր գործիչ (1976)
«ՌԽՖՍՀ ժողովրդական արտիստ» պատվավոր կոչում (մարտի 28, 1984)՝ խորհրդային թատերական արվեստում ունեցած ավանդի համար


== Դերերը թատրոնում ==


=== Հեռուստաներկայացումներ ===


== Ֆիլմագրություն ==


=== Հնչյունավորում ===


=== Մուլտֆիլմերի հնչյունավորում ===


=== Կրկնօրինակում և հետկադրային հնչյունավորում ===


=== Աուդիոհեքիաթներ (ձայնապնակ) ===


=== Մանկական հաղորդումներ ===


== Ծանոթագրություններ ==


== Արտաքին հղումներ ==
Յուրի Վոլինցևի մասին Ե. Վախթանգովի անվան թատրոնի կայքում (ռուս.)
Կյանքի համը

Կյանքի համը (անգլ.՝ No Reservations), ռոմանտիկ կատակերգություն՝ նկարահանված 2007 թվականին, «Աննման Մարթան» գերմանական ֆիլմի ռեմեյքն է։ Ֆիլմի ռեժիսորը Սքոթ Հինքսն է, սցենարի հեղինակը՝ Քերոլ Ֆուչսը։ Ֆիլմի սցենարը հիմնված է Սանդրա Նեթլբեքի ստեղծագործության վրա։ Գլխավոր դերերը կատարում են Քեթրին Զետա-Ջոնսն ու Աարոն Էկհարթը։


== Սյուժե ==
Քեյթը ռեստորանի շեֆ խոհարար է։ Նա ապրում է ըստ հստակ կանոնների, որոնք հաստատվել են իր իսկ կողմից, և որոնցից նա չի շեղվում արդեն տարիներ շարունակ։ Սակայն նրա կյանքը փոխվում է այն պահից, երբ նա ստանձնում է ավտովթարի զոհ դարձած իր քրոջ դստեր՝ Զոիի խնամակալությունը։
Մինչ Քեյթը փորձում է օգնել Զոիին հարմարվել նոր իրավիճակին, առանց Քեյթի իմացության նրան օգնական են վարձում կենսուրախ Նիկին, ով, Քեյթի կարծիքով, ձգտում է գրավել Քեյթի՝ ռեստորանի շեֆ խոհարարի տեղը։
Սակայն որքան շատ են նրանք ճանաչում միմյանց, այնքան փոխվում է Քեյթի վերաբերմունքն իր օգնականի նկատմամբ։


== Դերերում ==
Քեթրին Զետա-Ջոնս - Քեյթ Արմսթրոնգ
Աարոն Էկհարտ -Նիկ Պալմեր
Էբիգեյլ Բրեսլին - Զոի
Պատրիշա Կլարքսոն - Պաուլա
Ջենի Վեյդ - Լեա
Լիլի Ռեյբ - Բեռնադետ
Զոի Կրավից - Շառլոտա
Բոբ Բալաբան - բժիշկ-թերապևտ


== Հետաքրքիր փաստեր ==
Այս դերի վրա աշխատելիս Քեթրին Զետա-Ջոնսը մեկ օր որպես մատուցող աշխատել է Նյու Յորքի ռեստորաններից մեկում։ Հաճախորդները զարմացած նշում էին, թե մատուցողը շատ նման է հոլիվուդյան դերասանուհուն, իսկ Քեթրին Զետա-Ջոնսը պատասխանում էր, թե իրեն հաճախ են ասում այդ մասին։
Ֆիլիպ Գլասը՝ ֆիլմի կոմպոզիտորը, նկարահանվել է ֆիլմի վերջին տեսարաններից մեկում. նա բիստրոյի՝ դրսում նստած հաճախորդներից մեկն է։


== Ծանոթագրություններ ==


== Արտաքին հղումներ ==
Կյանքի համը. Պաշտոնական կայքը
Կյանքի համը(անգլ.) ֆիլմը Internet Movie Database կայքում
«Կյանքի համը»(անգլ.) ֆիլմը allmovie կայքում:
Կյանքի համը(անգլ.) ֆիլմը Rotten Tomatoes կայքում
«Կյանքի համը»(անգլ.) ֆիլմը Metacritic կայքում:
«Կյանքի համը»(անգլ.) ֆիլմը Box Office Mojo  կայքում
Կյանքի համը at Yahoo! Movies
Ֆելիքս Թոխյան

Ֆելիքս Պապինի Թոխյան (հունիսի 20, 1956(1956-06-20), Ստեփանակերտ, Ադրբեջանական ԽՍՀ, ԽՍՀՄ), հայ իրավաբան, ՀՀ Սահմանադրական դատարանի դատավոր, Ռուս-հայկական (սլավոնական) համալսարանի իրավունքի տեսության և սահմանադրական իրավունքի ամբիոնի վարիչ։


== Կենսագրություն ==
Ֆելիքս Թոխյանը ծնվել է 1956 թվականի հունիսի 20-ին Ստեփանակերտում:

1979 թ. ավարտել է Երևանի պետական համալսարանի իրավաբանական ֆակուլտետը՝ գերազանցությամբ, ապա՝ 1982 թ. ՀՀ ԳԱ փիլիսոփայության և իրավունքի ինստիտուտի ասպիրանտուրան։ 1983 թ. աշխատել է նույն ինստիտուտում որպես լաբորանտ-հետազոտող, կրտսեր գիտաշխատող, գիտաշխատող։
1991-1993 թթ. եղել է Երևանի «Գալիք» ինստիտուտի իրավաբանական ֆակուլտետի պետական իրավունքի ամբիոնի վարիչ, պրոֆեսոր։
1993-1995 թթ. աշխատել է ՀՀ Գերագույն խորհրդում որպես մանդատային հանձնաժողովի փորձագետ։
1995 թ. սեպտեմբերից աշխատել է ՀՀ կառավարման դպրոցում որպես պրոֆեսոր՝ պետաիրավական կրթաբլոկի ղեկավար։
1991-1995 թթ. եղել է ՀՀ Գերագույն դատարանի ատենակալ։
1997 թ. սեպտեմբերի 23-ին նշանակվել է ՀՀ սահմանադրական դատարանի անդամ։
1998 թ. ապրիլի 23-ին ՀՀ Նախագահի հրամանագրով նրան շնորհվել է դատավորի որակավորման բարձրագույն դաս։
2003 թվականից Ռուս-հայկական (սլավոնական) համալսարանի իրավունքի տեսության և սահմանադրական իրավունքի ամբիոնի վարիչ, դասախոս է։Իրավաբանական գիտությունների թեկնածու է, 8 գրքի և մոտ 70 գիտական ու գիտահանրամատչելի հոդվածների հեղինակ։


== Տես նաև ==
ՀՀ Սահմանադրական դատարան


== Նշումներ ==


== Արտաքին հղումներ ==
ՀՀ ՍԴ Պաշտոնական կայք
Էվելինա Ցիմերման

Էվելինա Վլադիմիրովնա Ցիմերման (ամուսնական ազգանուն՝ Հենիխ, 19-րդ դար, Պերմ, Ռուսական կայսրություն), ռուս մանկավարժ, Պերմ քաղաքի մասնավոր դպրոց-վարժարանի հիմնադիրը։ Ցիմերման քույրերից կրտսերն է, որոնք ըստ գավառագետների համարվել են Անտոն Չեխովի «Երեք քույրերը» վեպի հերոսների նախատիպը։


== Կենսագրություն ==
Էվելինա Վլադիմիրովնան ծնվել է Պերմում, 19-րդ դարի երկրորդ կեսին Ալեքսանդրյան հիվանդանոցի ավագ և պետական խորհրդական Վլադիմիր Իվանովիչ Ցիմերմանի ընտանիքում։ Ավարտել է Մարիանական վարժարանը։ Ամուսնացել է տպարանի սեփականատեր Վասիլի Իվանովիչ Հենիխի հետ։ Նրանք ունեին հինգ որդի և երկու դուստր։ Երբ նրա ամուսինը մահացավ, Էվելինան քույրեր Օտիլիային և Մարգարիտային առաջարկեց բացել մասնավոր տարրական դպրոց և դարձավ դրա տնօրենը։
Դպրոցը բացվել է 1886 թվականի սեպտեմբերի 22-ին և իր գոյատևել մինչև 1919 թվականը։ Բացի դպրոցը կառավարելուց, Էվելինան դասավանդում էր նաև գերմաներեն։ 1903 թվականին դպրոցը վերածվեց տղաների վարժարանի։ Այդ վարժարանի շրջանավարտներից էին պրոֆեսոր-ականջաբույժ Ս. Շումսկին, հոգեբույժ Գ. Գոլմիդտը, Պերմիական բժիշկ-ֆիզիոթերապևտների համայնքի հիմնադիր Ա. Կյունցելը, Պերմիական պատկերասրահի հիմնադիր Ն. Սերեբրենիկովը։
1917 թվականի հեղափոխությունից հետո պատմաբաններին ավելի քիչ բան հայտնի եղավ Էվելինա Վլադիմիրովնայի ճակատագրի մասին։ Կարծիքներ կան, որ 1920 թվականին նրա քրոջ՝ Օտլիայի ձերբակալումից հետ, նա տեղափոխվել է Մոսկվա։


=== Ընտանիք ===
Էվելինա Ցիմերմանի թոռը՝ Վլադիմիր Իվանովիչ Յավոնսկին, եղել է Պողպատի ինստիտուտի տնօրեն (մահացել է 1988 թվականին)։


== Հիշատակ ==
2006 թվականի հոկտեմբերի 5-ին Եգոշիխա գերեզմանոցում երեք քույրերի հիշատակին տեղադրվեց սև գրանիտե կոթող։


== Ծանոթագրություններ ==
Կուրգանի մարզ

Կուրգանի մարզ (ռուս.՝ Курганская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Կուրգան քաղաքը։
Սահմանակից է Ռուսաստանի Չելյաբինսկի, Սվերդլովսկի և Տյումենի, ինչպես նաև Ղազախստանի հետ։


== Ծանոթագրություններ ==


== Արտաքին հղումներ ==
Կուրգանի մարզի պաշտոնական կայք
Սուրբ Գրիգոր Լուսավորիչ եկեղեցի (Բելորեչենսկ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի, հայ առաքելական եկեղեցի Ռուսաստանի Կրասնոդարի մարզի Բելորեչենսկ քաղաքում։


== Պատմություն ==
Սուրբ Գրիգոր լուսավորիչ եկեղեցու գմբեթների խաչերը օծվել են 2011 թվականին Տեր Մովսես եպիսկոպոս Մովսեսյանի կողմից, եկեղեցու օծման սրբազան արարողությունը տեղի է ունեցել 2015 թվականի հունիսի 6-ին։ Ջրով և գինով լվացվել են եկեղեցու Սուրբ Սեղանը, սյուները և մկրտության ավազանը, այնուհետև խորան է բարձրացվել Սրբալույս Մյուռոնը, որով Սրբազան Հայրը կատարել է եկեղեցու Սուրբ Սեղանի օծումը
։
2015 թվականին եկեղեցու բակում տեղադրվել է Հայոց ցեղասպնության զոհերի հիշատակը հավերժացնող հուշակոթող։


== Ծանոթագրություններ ==
Վտորոե Մոխովոե

Վտորոե Մոխովոե (ռուս.՝ Второе Моховое), գյուղ Ռուսաստանի Տվերի մարզի Կոնակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոդունո

Մոդունո (իտալերեն՝ Modugno), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 38135 մարդ (2008 թվականի տվյալներով), բնակչության խտությունը 1165 մարդ/կմ²։ Զբաղեցնում է 319 կմ² տարածք։ Փոստային ինդեքս՝ 70026։ Հեռախոսային կոդ՝ 080։
Բնակչության հովանավոր սուրբ համարվում է Սան Նիկոլա դա Տոլենտինոն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 5865701 — 080 5865202
Էլեկտրոնային փոստ՝ sindaco@comune.modugno.ba.it
Պաշտոնական կայք՝ http://www.comune.modugno.ba.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մասնավոր անուն

Իմաստաոճաբանական տեսակետից հայերենում բառերը տարբերակվում են նաև որպես Ընդհանուր և մասնավոր անուններ։

Մասնավոր անունները կամ հիպոնիմները բառեր են, որոնք ավելի նեղ իմաստով են անվանում առարկաները, դրանց հատկությունները կամ հատկանիշները որպես դասի (բազմության կամ ամբողջության) մի տարրի կամ մի մասի։ Օրինակ «բուլդոգ» բառը մասնավոր անուն կամ հիպոնիմ է «շուն» բառի համար, իսկ «շուն» բառն իր հերթին հիպոնիմ է «գազան» բառի համար։Ընդհանուր անունները կամ հիպերնիմները բառեր են, որոնք ավելի լայն իմաստով են անվանում առարկաները, կամ ավելի լայն իմաստ արտահայտելու համար օգտագործում են բառի նեղ իմաստները։ Օրինակ «գազան» բառը ընդհանուր անուն կամ հիպերոնիմ է «շուն» բառի համար, իսկ «շուն» բառն իր հերթին ընդհանուր անուն կամ հիպերնիմ է «բուլդոգ» եզրի համար։


== Աղբյուրներ ==


== Հղումներ ==
Բախտրիոնի բերդ

Բախտրիոն (վրաց.՝ ბახტრიონი, Բախտրիոնի), ավերված բերդ Վրաստանի արևելքում՝ Կախեթի մարզում։ Կառուցվել է 17-րդ դարում Ալազան գետի ձախ ափին՝ Ալազանի՝ Իլտո գետի հետ միախառնվելու վայրից ոչ հեռու։ 1650-ական թվականներին բերդում տեղակայված է եղել Սեֆյան Իրանի զորախումբը, մինչ վրացի ապստամբները գրավել ու ավերել են այն։ Ներկայում պահպանվել են բերդի միայն աննշան մնացորդներ։


== Պատմություն ==
Բերդն իր անունն ստացել է նախկինում գոյություն ունեցած Բախտրիանի գյուղի անունից, որի մոտակայքում կառուցվել էր բերդը 1650-ական թվականներին։ Այնտեղ տեղակայված էր ղըզըլբաշների կայազորը, որ Իրանի շահի կողմից ուղարկվել էր այդ տարածաշրջանում պարսկական տիրապետությունն ուժեղացնելու և Վրաստանը թուրք քոչվորներից պաշտպանելու համար։ Բերդը գտնվում էր ռազմավարական կարևոր նշանակություն ունեցող վայրում. այն վերահսկում էր այն ճանապարհները, որոնք տանում էին դեպի Մեծ Կովկասի լեռները, որտեղ բնակվում էին Թուշեթի, Փշավի ու Խևսուրեթիի վրացի լեռնականները։
1659 թվականին վրացի լեռնականները միանում են Կախեթի ապստամբներին, ովքեր անակնկալ հարձակվում են բերդի վրա։ Կռվի ընթացքում վրացիները կոտորում են ղըզըլբաշների զորքը, ապա գրավում են պարսկական մեկ այլ ամրոց՝ Ալավերդին։ Այս իրադարձություններն արտացոլվել են բանահյուսության մեջ, ինչի շնորհիվ պահպանվել են Բախտրիոնի ճակատամարտի լեռնական հերոսների անունները։ Նրանք են Զեզվա Գապրինդաուլին Թուշեթից, Նադիա Խոշարաուլին Խևսուրեթիից և Գոգոլաուրին Փշավից։ Այդ ճակատամարտին է նվիրված նաև 19-րդ դարի վրացի բանաստեղծ Վաժա Փշավելայի «Բախտրիոնի» պոեմը (1892)։ Բախտրիոնի անունը կրող փողոցներ կան Թբիլիսիում, Ախմետայում, Թելավում, Լագոդեխում, Քարելում և Կասպիում։


== Ծանոթագրություններ ==
Դավիթ Օքրոյանց

Դավիթ Գրիգորի Օքրոյանց (1874, Թիֆլիս, Կովկասի փոխարքայություն, Ռուսական կայսրություն - 1943, Լենինգրադ, ՌԽՖՍՀ, ԽՍՀՄ), հայ նկարիչ, մանկավարժ։


== Կենսագրություն ==
1909 թվականին ավարտել է Պետերբուրգի գեղարվեստի ակադեմիային կից բարձրագույն գեղարվեստական ուսումնարանը (աշակերտել է Իլյա Ռեպինին և Պ. Չիստյակովին)։ 
1892 թվականից պատկերազարդումներով աշխատակցել է Թիֆլիսի և Պետերբուրգի հայկական, վրացական և ռուսական ամսագրերին։
1906-1907 թվականներին Պետերբուրգում հրատարակել է «Սափրիչ» երգիծական գեղարվեստական ամսագիրը, որտեղ տպագրել է նաև իր քաղաքական ծաղրանկարները։ Գրանցում առանձնահատուկ տեղ են գրավում 1905-1906 թվականներին հայ-թաթարական ընդհարումներին վերաբերող «Հայ-թուրքական համագումարի առթիվ», «Ժամանակակից ենիչերիներ», «Դալի Ալի ավազակապետի պաշտոնական փառավոր ընդունելությունը», «Ինքնապաշտպանության հերոսներից» և այլ նկարներ, որոնք մերկացնում, անարգանքի սյունին են գամում ռուսական ցարիզմի սադրիչ քաղաքականությունը։ 

Առանձին աշխատանքներում կծու հեգնանքով մերկացրել է սուլթանական Թուրքիայի ռազմամոլ և հայահալած քաղաքականությունը, սուլթան Աբդուլ Համիդ II-ի մարդատյաց, գազանային նկարագիրը («Գերմանական քաղաքականությունը արևելքում», «Տաճկաստանի բռնակալը խոհանոցում»)։ Սկսված սովի կապակցությամբ Օքրոյանցը վրձնել է պատկերներ, որոնցում արտահայտել է հուսախաբություն ու վրդովմունք սեփական ժողովրդի թշվառության հանդեպ անտարբեր ապազգային մեծահարուստների նկատմամբ («Պարահանդես հայ սովյալների օգտին», «Սով Տաճկաստանում, իսկ հայ կապիտալիստը Փարիզում» և այլն)։ Ազգային խնդիրների արծարծման և, մասնավորապես, հայկական ջարդերի գեղարվեստական պատկերման իմաստով կարևոր այս պատկերներում Օքրոյանցը հայկական հարցը ներկայացրել է միջազգային քաղաքականության ոլորտում, որոշ դեպքերում ստեղծել քաղաքական սատիրայի փայլուն օրինակներ։


== Ծանոթագրություններ ==
Ուոլտեր Լորդ

Ուոլտեր Լորդ (անգլ.՝ Walter Lord, հոկտեմբերի 8, 1917(1917-10-08), Բալթիմոր, Մերիլենդ, ԱՄՆ - մայիսի 19, 2002(2002-05-19), Նյու Յորք շրջան, Նյու Յորք, Նյու Յորք, ԱՄՆ)՝ ամերիկացի գրող, հայտնի է «Վերջին գիշերը» վավերագրական-պատմական գրքով, որը պատմում է լայներ «Տիտանիկի» կործանման մասին։


== Կենսագրություն ==
Լորդը ծնվել է Բալթիմորում, , Ջոն Ուոլտերհաուսի և Գենրիետա Հոփմանի ընտանիքում։ Նրա հայրը, ով փաստաբան էր, մահացել էր, երբ Ուոլտերը երեք տարեկան էր։ Նրա պապը՝ Ռիչարդ Կուրզոն Հոփմանը 1890-ական թվականներին «Baltimore Steam Packet Company» շոգենավային ընկերության նախագահն էր։

Լորդը ավարտել է Ջիլմա միջնակարգ դպրոցը, իսկ 1939 թվականին՝ Փրինսթոնի համալսարանը, որտեղ պատմություն էր ուսումնասիրում։ Ավելի ուշ ընդունվել է Ելսի իրավունքի դպրոցը, սակայն կիսատ է թողել կրթությունը, որպեսզի բանակ զորակոչվի։ Երկրորդ համաշխարհային պատերազմի ժամանակ ստրատեգիական ծառայությունների գրասենյակում նշանակվել է կլերկ։ Պատերազմի ավարտին եղել է գործակալության քարտուղար։ Դրանից հետո Լորդը վերադարձել է Ելսի համալսարան, որտեղ աստիճան է ստացել իրավունքի բնագավառում։


== Կարիերա ==
Չնայած գրել է տասներկու բեստսելեր, ինչպիսիք են՝ «Ամոթի օր» (1957 թվական), «Անհավանական հաղթանակներ» (1967 թվական), «Ժամանակն է կանգնել» (1961), «Լավ տարի» (1962 թվական), «Միայնակ ջրառվույտ» (1977 թվական), բայց ամենահայտնի բեստսելերը 1955 թվականին ստեղծված «Վերջին գիշերն» է, որը պատմում է «Տիտանիկի» կործանման մասին։ 1958 թվականին գրքի հիման վրա մկարահանվել է համանուն ֆիլմը։ Գրքի համար Լորդը փնտրել է նավի ողջ մնացած 63 ուղևորներին։

Շուտով Ջ. Ուոլտերի գովազդային գործակալությունում աշխատելով  քոփիռայթեր, Լորդը հրապարակում է Ֆիրմանտլի օրագիրը, որը պատմում էր բրիտանացի պաշտոնյա Արտուր Ֆլեմանտլեի ԱՄՆ-ի հարավ կատարած ուղևորության մասին՝ 1863 թվականին երեք ամիսների ընթացքում։
Հետագայում Լորդը մասնակցել է «Տիտանիկ» պատմական հասարակության նիստերին և դասախոսություններին։ 1997 թվականին «Տիտանիկ» ֆիլմի նկարահանման ժամանակ ռեժիսոր Ջեյմս Քեմերոնի խորհրդատուն էր։ 2003 թվականի «Անդունդի ուրվականները» վավերագրական ֆիլմը նվիրված էր Ուոլտեր Լորդի հիշատակին։


== Մահ ==
Ուոլտեր Լորդը մահացել է 2002 թվականի մայիսի 19-ին, Մանհեթենում, Նյու Յորքում պարկինսոնյան հիվանդության դեմ եկար պայքարելուց հետո։ Պատմաբան Դեվիդ Մակալոուն ասել էր, որ Լորդը «ամենաշռայլ և բարի գրողներից էր, ում նա երբևէ ճանաչել էր։ Ես միշտ պարտական եմ լինելու նրան։»
Լորդին հուղարկավորել են Գրանտ Մաունտ պատմական գերեզմանոցում, Բալտիմորում։
2009 թվականին ամերիկացի գրող Ջեննի Լոուրենսը հրամարակեց Լորդ Ուոլտերի մասին կենսագրական գիրք ։


== Տես նաև ==
Տիտանիկ


== Ծանոթագրություններ ==


== Արտաքին հղումներ ==
Уолтер Лорд (англ.) на сайте Find a Grave
Tribute by the Titanic Historical SocietyArchived 2012-07-17 at the Wayback Machine.
Թեոնոտաֆիլիա

Թեոնոտաֆիլիա (լատ.՝ thea — թեյ, nota — պիտակ և հուն․՝ plilio — սիրել), թեյի պիտակների և փաթեթիկների հավաքածուների կազմում։ Տերմինը 2005 թվականին առաջարկել է Ալեքսեյ Միլյակովը Լատվիայից։
Հավաքորդության ոչ տարածված տեսակ է, չնայած հավաքվող նյութի պարզությանը և մատչելիությանը։ Հավաքածուի ամենատարածված առարկան  միանգամյա օգտագործման թեյի պիտակները (tea tags) և փաթեթիկներն (ծրարներ, սաշե) (tea bags) են։ Նաև հայտնի է, որ հավաքում են թեյի թրման միանգամյա փաթեթիկներ։ Որոշ հավաքորդներ հավաքում են թեյի փաթեթավորումներ՝ թիթեղյա տուփեր, փայտե տուփեր, ստվարաթղթե տուփեր, ինչպես նաև գովազդային ներդիրներ։ Եվրոպայում, մասնավորապես, Նիդերլանդներում, Չեխիայում, Բելգիայում, Դանիայում, առավել տարածված է թեյի փաթեթիկների հավաքածուների կազմումը։


== Ռեկորդներ ==
Գինեսի ռեկորդների գրքի տվյալներով՝ 839 թեյի պիտակներ ներառող ամենամեծ հավաքածուն գրանցվել է 2011 թվականի սեպտեմբերի 4-ին Բուդապեշտից Դանիել Սաբոյի (Daniel Szabo) մոտ (Հունգարիա)։
Սակայն տեղեկատվական այլ աղբյուրներ նշում են թեոնոտաֆիլների ավելի մեծ հավաքածուներ։ Այսպես, Ռուսաստանում թեյի պիտակների ամենամեծ հավաքածուն (մոտ 20 000) պատկանում է Մարինե Յարլիկովային (Վլադիվոստոկ)։ Նիդեռլանդների կոլեկցիոներների անձնական կայքի տվյալներով՝ Սոֆի Սիլվիուսը (Sofia Silvius) և Բերտ Բրակշման (Bert Braaksma) ունեն 24 621 պիտակի ընդհանուր հավաքածու։ Թեյի փաթեթիկների կոլեկցիոներների թվում կարելի է առանձնացնել Նիդեռլանդներից Marjoke Rozier-ին, որի հավաքածուում կա մոտ 46 000 փաթեթիկ։


== Հետաքրքիր փաստեր ==
Գինեսի ռեկորդների գրքի տվյալներով՝ թեյի ամենամեծ փաթեթիկը կշռել է 120 կգ։
Վերջերս տարածված է դարձել թեյ փաթեթիկների և դրանց պիտակների դիզայնը։


== Տես նաև ==
Թեյի փաթեթ


== Ծանոթագրություններ ==


== Գրականություն ==
Деменко А. ОТчаянная коллекция / А. Деменко // Тагильский коллекционер. — № 4 (36). — 2012.
T Collectors Magazine (интернет-журнал для коллекционеров чайных пакетиков и ярлыков от Marjoke Rozier в формате PDF)


== Արտաքին հղումներ ==
The United Kingdom Tea Council. The History of the Tea Bag (անգլ.)
COLLS.ru. Портал коллекционеров. Коллекционирование чая, коллекции пакетиков чая, теонотафилия
Colnect. Collectors ‹ Tea Bag collectors
Ժովտեն (գյուղ, Կազանկայի շրջան)

Անվան այլ կիրառումների համար տե՛ս՝ ԺովտենԺովտեն (ուկրաիներեն՝ Жовтень), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1927 թվականին։
2001 թվականի տվյալներով Ժովտեն գյուղում բնակվում էր 29 մարդ։ Բնակավայրը զբաղեցնում է 0,39 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6154) Սթիվսինոտ

(6154) Սթիվսինոտ (անգլ.՝ Stevesynnott), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,423305 ա. մ., առավելագույնը մոտենում է 1,9823 ա. մ. հեռավորության վրա և հեռանում 2,8643 ա. մ., իսկ Երկրի ուղեծրին Սթիվսինոտ աստերոիդը նվազագույնը մոտենում է 0,9669 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1377,88 երկրային օրվա ընթացքում, իր ուղեծրով շարժվելով միջինում 0,261271 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6154) Սթիվսինոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուդաոր

Կուդաոր (ռուս.՝ Кудаор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի աջ ափին՝ 134 կմ հեռավորության վրա։ Գետի երկարությունը 19 կմ է,ավազանի տարածքը 96,7 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000810
Հիդրոլոգիական ուսումնասիրությունների կոդը - 109300081
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հունիսի 20

Հունիսի 20, տարվա 171-րդ (նահանջ տարիներին՝ 172-րդ) օրն է։

Տարվա ավարտին մնում է 194 օր։


== Դեպքեր ==
451 - Տեղի ունեցավ Կատալաունյան դաշտերի ճակատամարտը։
1815 - Ավարտվեց Նապոլեոն Բոնապարտի իշխանության հարյուր օրը։
1863 - Արևմտյան Վիրջինիան դարձավ ԱՄՆ 35-րդ նահանգը։
1974 - Թուրքիան ռազմական գործողություններ սկսեց Կիպրոսի դեմ և գրավեց Կիպրոսի ողջ հյուսիսը՝ այնտեղ ստեղծելով Կիպրոսի թուրքական պետություն
1990 - ԳՖՀ խորհրդարանը որոշում ընդունեց մայրաքաղաքը Բոննից Բեռլին տեղափոխելու մասին։


== Ծնունդներ ==
1819 - Ժակ Օֆենբախ ֆրանսիացի երգահան և թավջութակահար, ֆրանսիական օպերետ ժանրի ստեղծողներից մեկը (մահ. 1880)
1877 - Արշակ Աթայան, հայ բանաստեղծ, արձակագիր, թարգմանիչ, հասարակական գործիչ (մահ. 1938)։
1915 - Գուրգեն Բորյան, հայ գրող (մահ. 1971)։
1917 - Անահիտ Սահինյան, հայ գրող (մահ. 2010)
1923 - Էդուարդ Տեր-Ղազարյան, մանրադիտակային քանդակների ու փորագրությունների վարպետ, երաժիշտ, ՀՀ վաստակավոր գործիչ (2004)
1942 - Էդուարդ Մարկարով, հայ ֆուտբոլիստ
1978 - Ֆրենկ Լեմպարդ, անգլիացի ֆուտբոլիստ
1987 - Իտումլենգ Կունե, հարավաֆրիկացի ֆուտբոլիստ, դարպասապահ
1996 - Դանիելե Վերդե, իտալացի ֆուտբոլիստ, կիսապաշտպան


== Մահեր ==
1911 - Ղազարոս Աղայան, նշանավոր մանկավարժ, գրող, հրապարակախոս (ծնվ. 1840)
1985 - Ջոն Կիրակոսյան, հայազգի նշանավոր պատմաբան, քաղաքական գործիչ (ծնվ. 1929)


== Տոներ ==


=== ՄԱԿ-ի միջազգային օրեր ===
Փախստականների համաշխարհային օր
Պետրոս Արագոնացի

Պետրոս Արագոնացի (Petrus de Aragonia) (ծննդյան թվականն անհայտ է, մահացել է 1347 թվականին), միջնադարյան Հայաստանի մշակութային–գաղափարական շարժման գործիչ, փիլիսոփա և աստվածաբան, դոմինիկյան քարոզիչ։ Թովմա Աքվինացու փիլիսոփայության հետնորդ։
1318 թվականին Բարդուղիմեոս Բուոնիացու և Հովհան Անգուիացու հետ Հռոմի պապ Հովհաննես 22-րդն ուղարկել է Արևելք՝ հայերի մեջ կաթոլիկություն տարածելու նպատակով։ Սկզբնապես հաստատվել է Մարաղայի նորաստեղծ դոմինիկյան վանքում, ծավալել գիտական և ուսուցչական աշխատանք։ 1330 թվականին Հովհաննես Քռնեցոեն հրավերով Բարդուղիմեոս Բոլոնիացու հետ տեղափոխվել է Քռնայի վանք, տիրապետել է հայերենին և մինչև կյանքի վերջը զբաղվել գիտական և քարոզչական գործունեությամբ։ Գրել է փիլիսոփայակն մեկնողական աշխատություններ՝ «Համառոտ վերլուծություն Ստորոգութեանցն Արիստոտելի», «Վերլուծություն ի վերայ գրոցն, որ կոչի Պերիարմենիաս», «Համառոտ հավաքումն վերլուծութեան Վեցից սկզբանց գրոց Ջիլբերտոսի Պոռետացւոյ» և այլն, որոնք իր իսկ մասնակցությամբ լատիներենից հայերենի է թարգմանել Հակոբ Քռնեցին։ Վերջինիս հետ հայերենի է թարգմանել Թովմա Աքվինացու, ժիլբեր Պոոետացու, Հուգո Ռիպելինի և արևմտաեվրոպական փիլիսոփայության ու աստվածաբանական այլ երկեր։
Պետրոս Արագոնացին ուշ սխոլաստիկայի ներկայացուցիչ է։ Ունիվերսալիաների խնդիրը լուծել է Թովմա Աքվինացու «չափավոր» ռեալիզմի դիրքերից, քննադատել Պլատոնի և նրան հետևող «ծայրահեղ» ռեալիստների ուսմունքը։ Տրամաբանության և իմացաբանության հարցերում հետևել է Արիստոտելին, նրա հայացքները մեկնաբանել սենսուալիզմի և ուշ սխոլաստիկայի թոմիստական հոսանքի դիրքերից։ Պետրոս Արագոնացին շոշափելի հետք է թողել հայ փիլիսոփայության մտքի պատմության մեջ․ նրա երկերը բազմիցս ընդօրինակել են Տաթևի դպրոցի գործիչները, ազդել Հովհան Որոտնեցու, Գրիգոր Տաթևացու փիլիսոփայական հայացքների ձևավորման վրա։ Պետրոս Արագոնացու գիտական գործունեությունը նպաստել է Հայաստանի և միջնադարյան Եվրոպայի մշակութային-գիտական կապերի խորացմանը, մինչդեռ քարոզչական աշխատանքը (ինչպես և մյուս կաթոլիկ քարոզիչների գործունեությունը), ծառայելով ունիթոռական շարժման նպատակներին, և չտալով որևէ հասարակական-քաղաքական օգուտ, սրել է դավանաբանական վեճերը, խարխլել Արևելյան Հայաստանի ազգային-եկեղեցական միասնությունը։ Պետրոս Արագոնացու աշխատությունները պահպանվել են միայն հայերեն, ձեռագրերի մեծ մասը գտնվում է Երևանի Մեսրոպ Մաշտոցի անվան Մատենադարանում։


== Ձեռագրեր ==
Գիրք առաքինութեանց (46, Պետրոս Արագոնացի)
Գիրք առաքինութեանց (164, Պետրոս Արագոնացի)
Մատենագրութիւնք (3639, Պետրոս Արագոնացի)
Գիրք Մոլութեանց (2801, Պետրոս Արագոնացի)


== Գրականություն ==
Аревшатян С․ С․, К истории философских школ средневековой Армении (XIY в․), Е․, 1980; Oudenr ijn М․ А․ von den, Linguae Haicanae Seri p tores,Bern, 1960․
Ռե (Շարանտի գավառ)

Ռե (ֆր.՝ Raix), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 149 մարդ, բնակչության խտությունը` 21.69 մարդ/կմ²։ Բնակավայրը զբաղեցնում է 6.87 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 40 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 33։ Ակտիվության ցուցանիշը կազմում է 62,9 %։ 56 աշխատունակ մարդկանցից աշխատել է 48 անձ (32 տղամարդ և 16 կին)։ Գործազուրկ են եղել 8 անձ (1 տղամարդ և 7 կին)։ 33 անաշխատունակներից 5-ը եղել են աշակերտներ կամ ուսանողներ, 18-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բերկշիրի հատուկ գիտական նշանակության տարածքների ցանկ

Այս ցանկն ընդգրկում է Բերկշիրի տարածքի հատուկ գիտական նշանակության տարածքներ (ՀԳՆՏ)։
Բերկշիր՝ պատմական և հանդիսությունների կոմսություն Անգլիայի հարավում, Թեմզա գետի հովտում, այսպես կոչված կանաչ տարածքում (տնային կոմսություն)։ Մտնում է Հարավարևելյան Անգլիայի կազմի մեջ։ Ընդհանուր տարածքը 1262 կմ² է։ Կոմսության տարածքում առանձնացվել է հատուկ գիտական նշանակության 71 տարածք, որոնցից 63-ը իրենցից ներկայացնում են հատուկ կենսաբանական, 8-ը՝ երկրաբանական հետաքրքրություն։
Հատուկ գիտական նշանակության վայրերը նախատեսված են պահպանելու վայրի բնությունը և կոմսության երկրաբանական ժառանգությունը։ Անգլիայի տարածքում հաշվվում են 4000  հատուկ գիտական նշանակության տարածքներ, որոնք զբաղեցնում են երկրի տարածքի  8 %-ը։ Բոլոր տարածքներն ընկնում են վայրի բնության և գյուղական տարածքների 1981 թվականի[en] օրենքի տակ։ Կարգավիճակ շնորհելու համար պատասխանատու է Natural England[en] կազմակերպությունը, որի հատուկ մասնագետները գնահատում են, թե այդ տարածքը  իրենից ինչ հետաքրքրություն է ներկայացնում և ինչ ֆաունա, ֆլորա, երկրաբանական, ֆիզիկաաշխարհագրական կամ էլ գեոմորֆոլոգիական առանձնահատկություն ունի։ Natural England  ստեղծվել է 2006 թվականի հոկտեմբերի 1-ին, երեք կազմակերպությունների՝ Countryside Agency[en], English Nature[en] և  Rural Development Service[en] միավորման արդյունքում, նա ստացավ բոլոր լիազորությունները՝ հատուկ գիտական նշանակության տարածքներին կարգավիճակ շնորհելու։ Ցանկում ներկայացված տվյալները դասակարգվում են այբբենական կարգով բնօրինակ վերնագրերով՝ անգլերեն լեզվով։


== Տարածքների ցանկ ==
ԲացատրագիրԿՀ՝ Կենսաբանական հետաքրքրություն։ Կարգավիճակ տալու պատճառը՝ տարածքը իրենից կենսաբանական հետաքրքրություն է ներկայացնում

ԵՀ՝ Երկրաբանական հերտաքրքություն։ Կարգավիճակ տալու պատճառը՝ տարածքը իրենից երկրաբանական հետաքրքրություն է ներակայացնում

Մ՝ Տարածքի մակերեսը հեկտարով
Կոորդինատները՝ Հիմնաված Natural England տվյալների վրա
Տարեթիվ՝ Կարգավիճակի շնորհման տարեթիվՏվյալները ներկայացված են 2014 թվականի մարտի 28-ի դրությամբ


== Ծանոթագրություններ ==
Ժդանովկա (քաղաք, Ուկրաինա)

Անվան այլ կիրառումների համար տե՛ս՝ ԺդանովկաԺդանովկա (ուկրաիներեն՝ Жда́нівка), քաղաք Ուկրաինայի Դոնեցկի մարզի Ժդանովկայի քաղաքային խորհուրդում, մարզային ենթակայության քաղաք։ Բնակավայրը նախկինում նաև անվանվել է Նովոժդանովկա։ Հիմնադրվել է 1924 թվականին։
2012 թվականի տվյալներով Ժդանովկա քաղաքում բնակվում էր 12 500 մարդ։ Բնակավայրը զբաղեցնում է 2 կմ² տարածք։ Բնակչության խտությունը կազմում էր 7397 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2005-03-16 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տապուրա

Տապուրա (պորտ.՝ Tapurah), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Ալտու Տելիս Պիրիսի գավառի կազմի մեջ։ Բնակչությունը կազմում է 7741 մարդ՝ 2006 թվականի տվյալներով։ Գրավում է 11 600,132 կմ2 տարածք։ Բնակչության խտությունը՝ 0,7 մարդ/կմ²։
Քաղաքի տոնը նշվում է հուլիսի 4-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 327.348.270,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 24.692,49 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,783 (տվյալները ՄԱԿ-ի զարգացման ծրագրի)


== Ծանոթագրություններ ==
Կորմիլովկայի շրջան

Կորմիլովկայի շրջան (ռուս.՝ Кормиловский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1935 թվականին։ Վարչական կենտրոնը՝ Կորմիլովկա։


== Աշխարհագրություն ==
Շրջանի տարածքի մակերեսը կազմում է 1908,23 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26142 մարդ։ Բնակչության խտությունը կազմում էր 13,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նովովելիչկովսկայա

Նովովելիչկովսկայա (ռուս.՝ Нововеличковская), ստանիցա Ռուսաստանի Դաշնության Կրասնոդարի երկրամասի Դինսկայայի շրջանի կազմում։
Բնակչությունը 2010 թվականին գրանցված տվյալներով կազմում էր 9169 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեփե (Դուշեթի շրջան)

Սեփե (վրաց.՝ სეფე), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1340 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Մուստամեցա (գյուղ, Կուուսալու շրջան)

Անվան այլ կիրառումների համար տե՛ս՝ ՄուստամեցաՄուստամեցա (էստ․՝ Mustametsa), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարճիկ

Կարճիկ, հայկական արական անուն։ Հայերեն կարճ բառի փաղաքշական ձևն է։ Այս անունից է առաջացել Կարճիկյան ազգանունը։ Գործածվել է մեկ անգամ՝ 12-րդ դարում։


== Գործածություններ ==
Կարճիկ, որդի Կարապետի, հայր Աղվանից Ստեփաննոս կաթողիկոսի և հորեղբայր Գրիգորիսի, որ Աղվանից կաթողիկոս օծվեց պատանի հասակում 1139 թվականին։


== Ծանոթագրություններ ==
Ախմետայի շրջան

Ախմետայի շրջան (վրաց.՝ ახმეტის მუნიციპალიტეტი՝ ախմետաս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Կախեթի մարզ երկրամասի կազմի մեջ։ Վարչական կենտրոնը Ախմետա քաղաքն է։
Օթելլո (ֆիլմ, 1955)

«Օթելլո» (ռուս.՝ «Отелло»), խորհրդային ֆիլմ-ողբերգություն, որը նկարահանել է ռեժիսոր Սերգեյ Յուտկևիչը  Ուիլյամ Շեքսպիրի համանուն ողբերգության հիման վրա (Բորիս Պաստեռնակի թարգմանությունը)։


== Սյուժե ==
Դեզդոմոնան հորից՝ վենետիկյան վաճառական Բրաբանցիոյից գաղտնի պսակադրվում է Վենետիկի հանրապետության գեներալ մավր Օթելլոյի հետ։ Միչման Յագոն, որը կուրորեն ատում է Օթելլոյին,  համոզում է նրան կնոջ անհավատարմության մեջ։ Խանդի պոռթկման պահին Օթելլոն խեղդում է Դեզդեմոնային, բայց իմանալով, որ դարձել է ինտրիգի զոհ, խոցում է իրեն դաշույնով։


== Դերերում ==
Սերգեյ Բոնդարչուկ – Օթելլո
Անդրեյ Պոպով – Յագո
Իրինա Սկոբցևա – Դեզդեմոնա
Վլադիմիր Սոշալսկի – Կասիո
Եվգենի Վեսնիկ – Ռոդրիգո
Անտոնինա Մաքսիմովա – Էմիլիա
Եվգենի Տետերին – Բրաբանցիո
Միխայիլ Տրոյանովսկի – Վենետիկի դոժ
Ալեքսեյ Կելբերեր – Մոնտանո
Նիկոլայ Բրիլինգ – Լոդովիկո
Լեյլա Աշրաֆովա – Բիանկա, Կասիոյի ընկերուհին


== Նկարահանող խումբ ==
Սցենարը և բեմադրությունը՝ Սերգեյ Յուտկևիչի
Գլխավոր օպերատոր՝ Եվգենի Անդրիկանիս
Կոմպոզիտոր՝ Արամ Խաչատրյան
Ռեժիսոր՝ Մ. Իտինա
Օպերատոր՝ Ա. Ախմետովա
Հնչյունային օպերատոր՝ Բորիս Վոլսկի
Դեկորիացիաների նկարիչ՝ Առնոլդ Վայսֆելդ, Վալերի Դորեր, Միխայիլ Կարյակին
Կոստյումների նկարիչ՝ Օլգա Կրուչինինա


== Փառատոններ և մրցանակներ ==
1956 թվականին ֆիլմը մասնակցել է Կաննի կինոփառատոնի հիմնական մրցութային ծրագրին և արժանացել մրցանակի լավագույն ռեժիսուրայի համար,
Դամասկոսի միջազգային կինոփառատոնի  ոսկե մեդալ (Սերգեյ Յուտկևիչ)


== Վիդեո ==
1990-ականների սկզբին ֆիլմը թողարկվել է տեսաերիզներով «Крупный План» ընկերության կողմից։ 2000-ականներին ֆիլմը թողարկվել է նույն ընկերության DVD-ով։


== Ծանոթագրություններ ==


== Գրականություն ==
Гайдин Б. Н. «Отелло» Сергея Юткевича в контексте мировой киношекспирианы // Научные труды Московского гуманитарного университета. — 2017. — № 6. — С. 88–100. —  Архивировано из первоисточника 4 փետրվարի 2018.


== Արտաքին հղումներ ==
«Օթելլո» ֆիլմը «Մոսֆիլմի» օնլայն կինոթատրոնում
Гайдин Б. Н. (2017-)։ ««Отелло» (фильм, 1955)»։ Электронная энциклопедия «Мир Шекспира»։ Արխիվացված է օրիգինալից 2017-12-06-ին։ Վերցված է 2017-12-08
Տալասի Ալաթաու

Տալասի Ալաթաու, Տալասյան Ալաթոո, լեռնաշղթա Տյան Շանում (մեծ մասամբ Ղրղզստանում)։ Երկարությունը մոտ 270 կմ է, բարձրությունը՝ մինչև 4482 մ (Մանաս լեռ)։ Կազմված է մեծ մասամբ մետամորֆային թերթաքարերից և գրանիտներից։ Կատարային մասը ժայռոտ է։ Կան սառցադաշտեր։ Տիրապետում են քարքարոտ բարձրլեռնային, բարձրլեռնային մարգագետնային, մարգագետնատափաստանային լանդշաֆտները։
Թախիկ

Թախիկ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սենլի

Սենլի (ֆր.՝ Singly), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 124 մարդ, բնակչության խտությունը` 12.50 մարդ/կմ²։ Բնակավայրը զբաղեցնում է 9.92 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 15 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 57-ը, իսկ ոչ ակտիվները` 23։ Ակտիվության ցուցանիշը կազմում է 71,3 %։ 57 աշխատունակ մարդկանցից աշխատել է 53 անձ (27 տղամարդ և 26 կին)։ Գործազուրկ են եղել 4 անձ (0 տղամարդ և 4 կին)։ 23 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հարոլդ I (Անգլիայի թագավոր)

Հարոլդ I Նապաստակի թաթ (անգլ.՝ Harold Harefoot, մոտ 1016, Նորտհեմպտոն, Անգլիա - մարտի 17, 1040, Օքսֆորդ, Անգլիա), 1035-1040 թթ. Անգլիայի թագավոր Քնյութլինգների արքայատոհմից։
Ըստ ավանդության «նապաստակի թաթ» մականունը ստացել է որսորդական հմտությունների և արագավազ լինելու համար։


== Կենսագրություն ==
Հարոլդը Անգլիայի, Դանիայի և Նորվեգիայի թագավոր Կնուդի և Էլֆգիֆ Նորթhեմպտանցու ապօրինի որդին էր։
1035 թվականին Կնուդ Մեծի մահվանից հետո Անգլիայի և Դանիայի գահը պետք է ժառանգեր Կնուդի միակ օրինական ժառանգ Հարդեկունդը, ով հոր կյանքի վերջին տարիներին Դանիայի կառավարիչն էր։ Սակայն Նորվեգիայի թագավոր Մագնուս I-ի հարձակումը խանգարում է Հադեկունդին գնալ Անգլիա և մասնակցել թագադրման արարողությանը։ Սրանից օգտվեցին անգլիական մագնատների մի մասը՝ Էռլ Լեոֆիկի և Էլֆգիֆ Նորթեմտոնցու գլխավորությամբ, ովքեր առաջարկում էին երկրի գահապահությունը հանձնել Հարոլդին։ 1036 թվականի սկզբին Օքսֆորդում կայացած խորհրդի ժամանակ Հարոլդը և Հարդեկունդը գալիս են փոխհամաձայնության․ Հարոլդը դառնում էր Անգլիայի գահապահ, իսկ թագուհի-մայր Էմմա Նոթմանդացուն էր մնում արքունիքը, հուսկերների գվարդիան և հսկողությունը արքունական գանձարանի վրա։ Այնուամենայնիվ Հարոլդը հարձակվում է Վինչեսթրում գտնվող Էմմայի նստավայրի վրա և գրավում գանձարանը։ 1037 թվականի վերջին Անգլիայի բոլոր մագնատները ընդունում են Հարոլդին որպես թագավոր, իսկ Էմման փախչում է երկրից։
Ըստ որոշ պատմաբանների, Հարոլդի կառավարման ժամանակ երկրի իշխանությունը փաստացիորեն պատկանում էր նրա մորը՝ Էլֆգիֆին։ 1036 թվականին Անգլիայում է լինում Էթելրեդ II-ի  կրտսեր որդին՝ Ալֆրեդ Էթելինգը, ով իրավունք ուներ անգլիական գահի համար։ Վախենալով որ նրա ներկայությունը կվտանգի Հարոլդի իշխանությունը, վերջինիս կողմնակիցները Էռլ Հոդվինի գլխավորդությամբ գողանում են Ալֆրեդին։ Դրանից հետո հանում են նրա աչքերը և նա շուտով մահանում է։ Ալֆրեդ Էտելինգի մահը Հարոլդի դեմ է հանում ոչ միայն Հարդեկունդին, ով մահացածի եղբայրն էր, այլ նաև Նորմանդիայի դուքսին, որի պաշտպանության ներքո էր գտնվում Ալֆրեդը։
Հարոլդի դիրքերը Անգլիայում բավական ամուր էին։ Նրա գահակալման ընթացքում դժգոհության և ապստամբության ոչ մի դեպք չի գրանցվել։ Սակայն Հարդեկունդը Դանիայում հարձակում է կազմակերպում։ 1039 թվականին, Նորվեգիայի հետ համաձայանության գալով, Հարդեկունդը հավաքում է մեծ նավատորմ և գնում Անգլիան գրավելու։ Սակայն պատերազմ չի լինում, քանի որ 1040 թվականի մարտի 17-ին Հարոլդ I-ը մահանում է։ Հարդեկունդը գալիս է Ուեսեքե և հռչակվում թագավոր։ Հարոլդի մարմինը հանվում է Ուեստմինստերյան աբբայությունից և նետվում Թեմզայի ճահիճների մեջ։


== Ծանոթագրություններ ==


== Գրականություն ==
«Гарольд, английский король»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Անգլո-սաքսոնական ժամանակագրություն
Stenton F. Anglo-Saxon England, Oxford, 1973
Տուեյ

Տուեյ (ֆր.՝ Thueyts), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1168 մարդ, բնակչության խտությունը` 53.63 մարդ/կմ²։ Բնակավայրը զբաղեցնում է 21.78 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 130 կմ հարավ, Պրիվա քաղաքից` 31 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 654 աշխատունակ (15-64 տարեկան) բնակիչ, որոնցից ակտիվ էին 439-ը, իսկ ոչ ակտիվները` 215։ Ակտիվության ցուցանիշը կազմում է 67,1 %։ 439 աշխատունակ մարդկանցից աշխատել է 361 անձ (188 տղամարդ և 173 կին)։ Գործազուրկ են եղել 78 անձ (43 տղամարդ և 35 կին)։ 215 անաշխատունակներից 38-ը եղել են աշակերտներ կամ ուսանողներ, 94-ը` թոշակառուներ, իսկ 83-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
I Need U

I Need U-ը BTS բոյբենդի երրորդ EP՝ The Most Beautiful Moment in Life, Part 1-ի գլխավոր սինգլն է։ Կորեերեն բնօրինակ տարբերակը թողարկվել է 2015 թվականի ապրիլի 29-ին Big Hit Entertainment լեյբլի միջոցով։ Ճապոներեն տարբերակը թողարկվեց 2015-ի դեկտեմբերի 8-ին՝ Pony Canyon լեյբլի միջոցով։


== Կազմություն ==
«I Need U»-ը «աշխույժ թրեք է, BTS-ի հուզիչ վոկալներով լի»։ Երգի օրիգինալ տարբերակը մի րոպեում 158 բիթ է։


== Տեսահոլովակ ==
Երգի կորեերեն տարբերակի թիզերը թողարկվել է Յություբում-ում 2015 թվականի ապրիլի 23-ին։ Տեսահոլովակը, որում BTS-ի անդամները պատկերվում են «անցյալից փախնելուց», թողարկվել է 2015 թվականի ապրիլի 29-ին։ Ավելի ուշ պարզվեց, որ տեսահոլովակի տարիքային վարկանիշը 19+-ից 15+ իջեցրեցին, որ հետեվի Korea Media Rating Board-ի վարկանիշային կանոններին։ «I Need U»-ի թողարկումից 16 ժամ հետո տեսահոլովակը հասավ մեկ միլիոն դիտման։
Մայիսի 10-ին թողարկվեց տեսահոլովակի բնօրինակ 19+ տարբերակը «I Need U (Original ver.)» Վերնագրով։ Այն ներառում է երկու րոպե ընդլայնված տեսարաններ, որոնք պարունակում են ավելի դաժան թեմաներ և ավելի շատ գրաֆիկական պատկերներ, քան նախորդ տեսահոլովակում։ Երաժշտական ​​տեսահոլովակի երկու տարբերակները արտադրել և ղեկավարել է Lumpens-ը։
Երաժշտական ​​տեսահոլովակի միջոցով BTS-ը առաջ բերեց իրենց ստեղծագործական պատմությունը, որը հայտնի է որպես «BU» կամ «BTS Universe» անուններով։
Երգի ճապոներեն տարբերակի թիզերը թողարկվել է 2015 թվականի նոյեմբերի 21-ին։ 
Ճապոնական տեսահոլովակը թողարկվել է 2015 թվականի դեկտեմբերի 1-ին։


== Երգացանկ ==
Վարկերը հարմարեցված են The Most Beautiful Moment in Life, Part 1 ալբոմի նոթերից։

Վարկերը հարմարեցված են The Most Beautiful Moment in Life: Young Forever ալբոմի նոթերից։

Վարկերը հարմարեցված են «I Need U» CD-ի նոթերից։


== Փրոմոուշեն ==


=== Կորեա ===
2015-ի ապրիլի 29-ին, «I Need U» տեսահոլովակի թողարկումից առաջ, BTS-ը հեռարձակում էր V Live հեռարձակման ծրագրով։


=== Ճապոնիա ===
Ճապոներեն սինգլի թողարկումը հիշատակելու համար՝ 2015-ի նոյեմբերի 18-ին հայտարարվեց Շիբույա Մարուիի հետ համագործակցական հատուկ փոփ-ափ խանութ։


== Կրեդիտներ և անձնակազմ ==
Ճապոներեն տարբերակի կրեդիտները հարմարեցված են «I Need U» CD-ի նոթերից։

Անձնակազմ / ԿորեաԱնձնակազմ / ճապոնիա


== Չարթեր ==


== Վաճառք ==


== Մրցանակներ և անվանակարգեր ==


=== Երաժշտական ​​ծրագրերի մրցանակներ ===


=== Տարեվերջյան չարթեր ===


== Թողարկման պատմություն ==


== Ծանոթագրություններ ==


== Արտաքին հղումներ ==
I Need U (Original Ver.) [Unedited] ՅուԹյուբում
I Need U (Japanese Ver.) ՅուԹյուբում
Էդմունդ Ուիլյամ Գոսսե

Էդմունդ Ուիլյամ Գոսսե (Edmund William Gosse, սեպտեմբերի 21, 1849(1849-09-21)[…], Լոնդոն, Մեծ Բրիտանիայի և Իռլանդիայի միացյալ թագավորություն - մայիսի 16, 1928(1928-05-16)[…], Լոնդոն, Միացյալ Թագավորություն), անգլիացի բանաստեղծ և գրականագետ, անգլիական գրականության վերաբերող բազմաթիվ աշխատությունների հեղինակ. առաջիններից մեկն էր, որ իր հայրենակիցներին է ներկայացրել նորագույն սկանդինայան հեղինակներին (Սթրինդբերգ, Իբսեն)։


== Ծանոթագրություններ ==
Կեենու

Կեենու (էստ․՝ Käänu), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քրիստոֆեր Քեյզնով

Քրիստոֆեր Քեյզնով (անգլ.՝ Christopher Cazenove, դեկտեմբերի 17, 1945(1945-12-17), Վինչեսթեր, Անգլիա - ապրիլի 7, 2010(2010-04-07), Լոնդոն, Մեծ Լոնդոն), թատրոնի, կինոմատոեգրաֆիայի և հեռուստատեսության բրիտանացի դերասան։


== Կենսագրություն ==
Քրիստոֆեր դե Լերիսոն Քեյզնովը (այսպես էր նրա ծննդյան անունը) եղել է Արնոլդ դե Լերիսոն Քեյզնովի և Էլիզաբեթ Լորայի որդին։ Ծնվել է Հեմպշիր կոմսության Վինչեսթեր քաղաքում և մեծացել՝ Սոմերսեթ կոմսության Շեպթոն Մալետ քաղաքում։ Սովորել է հեղինակավոր մասնավոր դպրոցներում՝ Օքսֆորդի տարրական Dragon School դպրոցում, Իթըն քոլեջում և «Օլդ Վիկ» թատրոնին կից թատերական դպրոցում։
Հաճախ խաղացել է անգլիացի ազնվականի դերը և հեղինակություն է ձեռք բերել 1970-ական թվականների սկզբներին թողարկված «Զորագունդ» սերիալում խաղացած դերով։ Հայտնի է դարձել նաև բրիտանական «Դքսուհին Դյուք-սթրիթի հետ» սերիալում խաղացած Չարլի Թիրելայի և «Հարստություն» ամերիկյան հայտնի սերիալի Բեն Կարինգթոնի դերերով։ Խաղացել է բրիտանական «Ջոն Դիդ դատավորը» սերիալի մի քանի նովելում։
2005-2008 թվականներին «Իմ գեղեցիկ տիկինը» ներկայացման ամերիկյան և անգլիական բեմադրություններում խաղացել է պրոֆեսոր Հենրի Հիգինի դերը։


== Անձնական կյանք ==
Նրա ամուսնությունը դերասանուհի Անգարադ Ռիսի հետ տևել է 1973-1994 թվականները՝ մինչև նրանց ամուսնալուծությունը։ Նրանք ունեին երկու որդի. Լինֆորդ Ջեյմս (1974 հուլիսի 20-1999 թվականի սեպտեմբերի 10), որն Էսսեքսում վթարի է ենթարկվել իր ավտոմեքենայով և Ռիս Ուիլյամ (ծնված 1976 թվականին)։ 2003 թվականից հանդիպել է Իզաբել Դևիսի հետ։
2010 թվականի փետրվարին Քեյզնովը իր լոնդոնյան բնակարանում կորցրել է գիտակցությունը։ Տեղափոխվել է Լոնդոնի Սուրբ Թոմաս հիվանդանոց, որտեղ նրա մոտ ախտորոշվել է սեպսիս։ Չնայած բուժմանը, հիվանդությունը զարգանում էր։
Մահացել է 2010 թվականի ապրիլի 7-ին Սուրբ Թոմաս հիվանդանոցում 64 տարեկան հասակում։ «Դերասանը մահացավ խաղաղ, շրջապատված իր մերձավորներով»,- ասվում է նրա գործակալի, նրա ընտանիքի և նրա ընկերուհի Իզաբել Դևիսի տարածած հայտարարությունում։ Քեյզնովը մահացել է Ջոն Ֆորսայթի (որը «Հարստություն» հեռուստասերիալում խաղացել է նրա փոքր եղբոր՝ Բլեյք Քերինգթոնի դերը) մահից վեց օր անց։


== Ֆիլմագրություն ==


== Ծանոթագրություններ ==
Բրուսլինովկա

Բրուսլինովկա (ուկրաիներեն՝ Бруслинівка), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1962 թվականին։
2001 թվականի տվյալներով Բրուսլինովկա գյուղում բնակվում էր 354 մարդ։ Բնակավայրը զբաղեցնում է 0,105 կմ² տարածք։ Բնակչության խտությունը կազմում էր 3371,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)